छोटे लक्ष्य के जवाब में भारत को कप्तान रोहित शर्मा और शिखर धवन ने 13.1 ओवर में 86 रनों की जबरदस्त शुरुआत दी। रोहित शर्मा ने सिर्फ 39 गेंदों में 52 रनों की धुआंधार पारी खेली और यह उनका 35वां अर्धशतक था। 14वें ओवर में 86 के स्कोर पर पाकिस्तान को रोहित के रूप में पहली और 17वें ओवर में 104 के स्कोर पर शिखर धवन (46) के रूप में दूसरी सफलता मिली, लेकिन इसके बाद अम्बाती रायडू और दिनेश कार्तिक ने तीसरे विकेट के लिए 60 रनों की अविजित साझेदारी निभाकर भारत को 29 ओवर में ही 126 गेंद शेष रहते जीत दिला दी। दिनेश कार्तिक और अम्बाती रायडू ने 31-31 रनों की नाबाद पारी खेली।